open-index/open-wikipedia-markdown huggingface dataset:
Henry Uzochukwu

**Henris Uzočukvu** (*Hernry Uzochukwu*; g. 1999 m. sausio 22 d.) – Nigerijos futbolininkas, gynėjas. Atstovavo Marijampolės „Sūduvai“.

## Karjera
Karjerą pradėjo „Midtjylland“ (Danija). 2018–2021 m. priklausė šiame klubui, tačiau nuomos pagrindais perleistas FC Fredericia. 2021–2022 m. atstovavo KuPS (Suomija). 2023 m. persikėlė į Phoenix Rising (JAV).

### FK Sūduva
2024 m. balandžio 10 d. tapo žinoma, kad futbolininkas atstovaus Marijampolės „Sūduvai“.

2024 m. balandžio 10 d. debiutavo A lygos rungtynėse prieš Gargždų „Bangą“. Rungtynes pradėjo ant atsarginių suolelio, o aikštėje pasirodė 77  min. vietoje D. Stankevičiaus. Susitikimas baigėsi nulinėmis lygiosiomis.

2024 m. liepos 20 d. pelnė įvartį A lygos rungtynėse prieš FK Transinvest. Susitikimas baigėsi lygiosiomis 2-2.

2026 m. vasario 6 d. tapo žinoma, kad Henry Uzochukwu lieka „Sūduvoje“.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Jermaine Hylton

**Džermeinas Samuelis Hiltonas** (*Jermaine Samuel Hylton*; g. 1993 m. birželio 28 d.) – Anglijos futbolininkas, puolėjas.

## Karjera
Karjerą pradėjo gimtinėje. Atstovavo žemesniųjų divizionų Continental Star, Redditch United, Swindon Town. Nuomos pagrindais buvo skolinamas Guiseley. 2017–2019 m. rungtyniavo Solihull Moors klube.

2019–2020 m. priklausė Motherwell (Škotija), o 2020–2021 m. atstovavo Ross County (Škotija). 2021–2022 m. žaidė Newport County. 2022–2023 m. rungtyniavo Rushall Olympic FC.

Nuo 2023 m. liepos 28 d. priklausė Arbroath FC (Škotija).

### FK Kauno Žalgiris
2024 m. balandžio 11 d. FK Kauno Žalgiris oficialiai pristatė naujoką. 

2024 m. balandžio 15 d. debiutavo Pirmos lygos rungtynėse prieš Vilniaus „Riterius“. Hiltonas rungtynes pradėjo ant atsarginių suolelio, o aikštelėje pasirodė 65 min. vietoje Edvino Kloniūno. Kauno Žalgiris B nugalėjo varžovus rezultatu 2-1.

2024 m. balandžio 20 d. debiutavo A lygos rungtynėse prieš Marijampolės „Sūduvą“. Futbolininkas rungtynes pradėjo ant atsarginių suolelio, o į aikštelę buvo mestas 83 min. vietoje Filipo Dangubičiau. Kauniečiai nugalėjo varžovus rezultatu 2-1.

2024 m. balandžio 29 d. pelnė pirmąjį savo įvartį Pirmos lygos rungtynėse prieš Hegelmann B.

2024 m. gruodžio 10 d. tapo žinoma, kad futbolininkas nebeatstovaus klubui.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai, įvertinimai
;  su FK Kauno Žalgiris
*  **Trečioji vieta (1):** 2024 m.

## Išnašos

## Nuorodos
* alyga.lt svetainė
* lietuvosfutbolas.lt
* SOCCERWAY
* Transfermarkt
* Globalsportsarchive
FK Utenos Utena

**FK „Utenos Utena“"** – Lietuvos futbolo klubas iš Utenos.

## Istorija

Klubas įregistruotas 2023 m. rugsėjo 14 d. kaip viešoji įstaiga. 2024 m. debiutuoja Sekmadienio futbolo lygos D divizione, bei 2024 m. LFF taurės varžybose.

## Sezonai
### [[LFF]] varžybos

|}

### [[SFL]] varžybos

|}

## Šaltiniai

## Nuorodos
* Klubo Facebook paskyra
* lietuvosfutbolas.lt
* vilniausfutbolas.lt
Argentinos karinio jūrų laivyno mechanikų mokykla

**Argentinos karinio jūrų laivyno mechanikų mokykla** () – pastatas Argentinos sostinėje Buenos Airėse, Nunjeso kvartale, kuriame 1928–1999 m. veikė mokykla, skirta Argentinos karinio jūrų laivyno mechanikams. 2004 m. karinis laivynas pastatą apleido, o 2014–2015 m. jis suremontuotas ir paverstas muziejumi. Jūrų laivyno mechanikų mokykla perkelta į Puerto Belgrano karinę bazę, už 28 km nuo Bahija Blankos.

ESMA pastatas – reikšmingas Argentinos istorijoje. 1976–1983 m., šalį valdant karinei chuntai, vyko vadinamasis „purvinasis karas“ – režimo priešininkai, kairieji, profsąjungų veikėjai buvo persekiojami, kankinami, kalinami, atiminėjami jų vaikai. ESMA pastatas buvo pagrindinė įtariamųjų tardymo, kankinimo ir žudymo vieta. Nuvertus karinę chuntą, pastatas ištuštintas ir paliktas toks, koks buvo, nes jame būta svarbių atliktų nusikaltimų įkalčių.

Pastato vietoje įsteigtame muziejuje pasakojama apie čia kalėjusių žmonių patirtus kankinimus, žiaurius žudymo metodus, eksponuojamos kankinimų vietos, žuvusiųjų nuotraukos. 2023 m. pastatas paskelbtas UNESCO pasaulio paveldo objektu („ESMA muziejus ir atminties vieta – įkalinimo, kankinimo ir naikinimo centras“).


Espacio Memoria y DDHH - Muestra sobre Terrorismo de Estado 3.jpg|Ekspozicija pastato viduje
Museo Sitio de Memoria ESMA, ex Centro Clandestino de Detención, Tortura y Exterminio.jpg|Meninė instaliacija su nukankintųjų nuotraukomis prie įėjimo
Sótano Casino ESMA.JPG|Įkalinimo ir kankinimo vietos


## Šaltiniai
American Dream (21 Savage albumas)

**American Dream** – trečiasis studijinis britų reperio 21 Savage albumas, išleistas 2024 m. sausio 12 d. Jam pristatyti išleisti singlai „Redrum“, „N.H.I.E.“ ir „Née-Nah“, o dainas kartu atlieka tokie atlikėjai, kaip Young Thug, Burna Boy ir Travis Scott.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 133 tūkstančiai kopijų, debiutuojant pirmojoje „Billboard 200“ reitingo vietoje ir tampant ketvirtuoju atlikėjo įrašu, pasiekusiu šią viršūnę. „American Dream“ taip pat pasiekė pirmąją vietą Lietuvos albumų reitinge.

## Dainų sąrašas

## Kūrybinė grupė
**Muzikantai**

* 21 Savage – vokalas
* Heather Carmillia Joseph – papildomas vokalas (1, 15)
* Spiff Sinatra – klavišiniai (1, 2), būgnai (1, 2)
* James Owens Jr. – klavišiniai (1)
* Isaiah Brown – klavišiniai (1), styginiai instrumentai (1)
* Rose Royce – papildomas vokalas (2)
* Noc – būgnai (2)
* Jalen Jackson – klavišiniai (2)
* Usher – papildomas vokalas (3)
* Nineteen85 – klavišiniai (4)
* Peter Lee Johnson – styginiai instrumentai (6)
* 21 Lil Harold – papildomas vokalas (7, 8)
* Paola Barba – papildomas vokalas (7)
* Higher Learning – choras (13)
* Ink – papildomas vokalas (15)

**Techninis personalas**

* Mike Bozzi – garso dizainas
* Miles Walker – garso suvedimas (1–5, 12, 15)
* Isaiah Brown – garso suvedimas (5, 11), įrašymas (1-5, 7-15), garso inžinerijos pagalba (1)
* Ethan Stevens – garso suvedimas (6, 8, 9, 13), įrašymas (6, 8, 9, 13)
* Alex Tumay – garso suvedimas (7, 10, 14)
* Patrizio „Teezio“ Pigliapoco – garso suvedimas (10)
* David „Dos Dias“ Bishop – garso suvedimas (11), įrašymas (11)
* William „Bilz“ Dougan – įrašymas (13)
* Natalie D’Orlando – įrašymas (15)
* Spiff Santra – garso inžinerijos pagalba (1)
* Jared Brown – garso inžinerijos pagalba (2)
* Shawn Peden – garso inžinerijos pagalba (2-5, 7, 8)
* Khaya „Macxsn“ Gilika – garso inžinerijos pagalba (2)

## Išnašos
Valongo prieplauka

**Valongo prieplauka** () – buvęs dokas Brazilijos miesto Rio de Žaneiro uosto rajone, tarp dabartinių Koeljo ir Kastro bei Sakaduros Kabralo gatvių. Nuo 1811 iki 1850 m. ši prieplauka buvo pagrindinis vergų įvežimo iš Afrikos į Braziliją taškas – iš viso per Valongą pergabenta ~900 000 afrikiečių.

Dabar iš doko tėra likusios archeologų atkastos liekanos – senasis sluoksnis menkas, vyrauja 1843 m. pastatyta Imperatorienės prieplauka, skirta priimti Brazilijos imperatoriaus Pedro II žmonai Terezai Kristinai. 1911 m., vykdant miesto pertvarką, prieplauka atsidūrė po žeme.

2017 m. Valongo prieplauka, dėl savo istorinės svarbos, kaip pirmoji Amerikos žemės vieta, kur išlipdavo Brazilijon plaukę vergai, paskelbta UNESCO pasaulio paveldo objektu.

## Šaltiniai
Teresdvaris (Panevėžys)

**Teresdvaris**, arba **Bygailių dvaras** – buvusio dvaro sodyba Bygailių kaime, Karsakiškio seniūnijoje, Panevėžio rajone, Lėvėns kairiajame krante. Valstybės saugomas kultūros paveldo objektas. Stovi išlikę sodybos pastatai – gyvenamasis namas, ūkinis pastatas, svirnas, tvartas ir klėtis, juosiami želdynų: medžių masyvo su senomis pušimis, uosių, klevų ir liepų eilių, vaismedžių sodo. Į sodybą veda lapuočių medžių (liepų, klevų) alėja.

Išlikę pastatai, išskyrus ūkinį, – mediniai, tradicinės liaudiškos architektūros. Gyvenamasis namas – vieno aukšto su pastoge, rūsiu ir uždaru prieangiu-veranda, papuoštas išgaubtos formos rėmu virš prieangio, dekoruotu mediniu kiaurapjūviu ornamentu, ir langų apvadais su medinėmis pjaustinėtomis antlangėmis. Sprendžiant pagal įrašą cokolyje įmūrytame akmenyje, namas pastatytas 1901 m. Ūkinis pastatas – raudonų plytų mūro.

Už 800 m į pietvakarius nuo sodybos, Bygailių kaimo kapinėse, stovi su dvaro istorija susijusi Bygailių šv. Marijos Magdalenos koplyčia.

## Istorija
Dvaras žinomas nuo XVII a., anksčiau vadintas Šono dvaru pagal netoliese tekantį upelį. Manoma, kad dvarą Svėdasų grafui Markoniui padovanojo Žygimanto Augusto motina Bona. Grafas 1682 m. šalia dvaro pastatė medinę koplyčią, vėliau perkeltą į Bygailių kapines. Istoriškai nepatvirtintais duomenimis, XVIII a. pabaigoje dvarą įsigijo ir savo jaunystės draugei Teresei perleido Rusijos carienė Kotryna II. Pasakojama, kad Kotryna II, keliaudama iš Sankt Peterburgo į Varšuvą, dvare apsistodavo ir nakvodavo.

1830 m. dvaras sudegė, o po 1831 m. sukilimo atimtas iš tuometinių savininkų ir paverstas valstybine valda. Po baudžiavos panaikinimo dvaro žemės išdalintos buvusiems valstybiniams valstiečiams, įkurtas šešių sodybų kaimas. Sodyba buvusio dvaro centre atiteko Pauliukams. Joje gyveno kunigai, lietuvių nacionalinio išsivadavimo judėjimo dalyviai ir lietuviškos spaudos platintojai Povilas Pauliukas (1871–1962) ir Antanas Pauliukas (1869–1841). Jų laikais sodyboje rinkdavosi žymūs to meto kultūros veikėjai (Juozas Tumas-Vaižgantas, Maironis, Salomėja Nėris, Vincė Jonuškaitė ir kiti), vykdavo įvairūs vieši renginiai, buvo statomi spektakliai, ruošiamasi dainų šventėms. Per dvarvietę ėjo uždraustos lietuviškos spaudos gabenimo kelias.

Tarpukariu Teresdvariui priklausė 50 ha žemės. Po Antrojo pasaulinio karo sodybos savininkai ištremti į Sibirą.

## Galerija

Teresdvario sodyba, ūkinis pastatas.jpg|Raudonų plytų ūkinis pastatas, tolumoje – gyvenamasis namas
Teresdvario sodyba, svirnas.jpg|Svirnas
Teresdvario sodyba, želdiniai.jpg|Sodybos centrinę dalį juosia klevų ir liepų eilės
Teresdvario sodyba, prieangis.jpg|Dekoras virš prieangio


## Šaltiniai
Gieglaitis

**Gieglaitis** – upelis šiaurės Lietuvoje, Panevėžio rajone, Karsakiškio seniūnijoje; Lėvens kairysis intakas. Prasideda Šerniškių pelkėje Gitėnų miškų masyvo viduryje, susiliejus dviems melioracijos grioviams, apie 1 km į šiaurės vakarus nuo Aukštuolių kaimo. Teka mišku ir pamiškėmis vakarų, šiaurės vakarų kryptimis, vėliau dirbamais laukais ir sodybų pakraščiais; žemupyje suka į šiaurę ir įteka į Lėvenį 68 km nuo jo žiočių, ties Pagiegalos kaimu. Visa vaga, išskyrus patį žemupį prie žiočių, reguliuota. Vidurupyje upelį kerta Radviliškio–Daugpilio geležinkelis, žemupyje – Panevėžio–Daugpilio kelias. Per Lėvenį ties Gieglaičio žiotimis įrengtas kabantis pėsčiųjų tiltas.

Gyvenvietės prie Gieglaičio: Grikienai, Virsnis, Pagiegala.

Upėvardžio ankstesnės lytys *Giegalas (ar *Giegalė), *Giegalaitis, nuo žodžio *giegalas* – „gegalas, naras“.

## Šaltiniai
Pampulijos modernistinis ansamblis

**Pampulijos modernistinis ansamblis** () – urbanistinis projektas Brazilijos mieste Belo Horizontėje. Tai 1940 m. architektūrinė miesto-sodo vizija, suprojektuota Pampulijos kvartale architekto Oskaro Nimejerio, kraštovaizdžio architekto Roberto Burlės Markso ir inžinieriaus Žoakino Kardozo.

Ansamblis įrengtas apie Pampulijos tvenkinį – jį sudaro kazino, šokių salė, golfo ir jachtų klubas bei Šv. Pranciškaus Asyžiečio bažnyčia. Ansambliui būdingas eksperimentalumas, siekiantis atskleisti betono plastiškumą – architektūros elementai, kraštovaizdis, skulptūros ir paveikslai derinami į bendrą visumą. Pampulijos modernistinis ansamblis atspindi XX a. pr. architektūrines tendencijas – perėjimą nuo griežto konstruktyvizmo į naują, plastišką modernistinę architektūrą, kuri siekė perteikti brazilišką kraštovaizdžio ir architektūros savitumą.

2016 m. objektas įtrauktas į UNESCO pasaulio paveldo sąrašą.


Iate Clube.jpeg|Jachtų klubas
Igreja São Francisco de Assis (Belo Horizonte) (8177743087).jpg|Šv. Pranciškaus Asyžiečio bažnyčia
Museu de Arte da Pampulha Jani Pereira (3).jpg|Pampulijos meno muziejaus sodas
Casa do baile (35621534895).jpg|Šokių salė


## Susiję pasaulio paveldo objektai
* : Tel Avivo Baltasis miestas (2003)
* : Berlyno modernistinių namų kompleksas (2008)
* : Asmara, modernizmo miestas Afrikoje (2017)
* : Jožės Plečniko kūriniai Liublianoje – į žmogų orientuoti miestovaizdžiai (2021)
* : Modernistinis Kaunas: optimizmo architektūra 1919-1939 m. (2023)

## Šaltiniai
2024 m. LFF III lyga

**2024 m. LFF III lyga** – ketvirtosios pakopos futbolo pirmenybės, vykusios Lietuvoje 2024 m. pavasarį–rudenį. Turnyras vyko apskričių zonose, jas atskirai vykdė apskričių futbolo federacijos.

## Rezultatai
### Alytaus zona

Informacijos apie varžybas nėra.

### Kauno-Marijampolės zona

Kovo 20 d. komandos pakviestos registruotis į bendras Kauno ir Marijampolės apskričių pirmenybes. Varžybos prasidėjo balandžio 28 d., baigėsi lapkričio 8 d., nugalėjo Kazlų Rūdos komanda.

### Klaipėdos zona

Varžybos prasidėjo gegužės 12 d. ir baigėsi spalio 17 d. Turnyre užsiregistravo 7 komandos, tačiau FK Melno pasitraukė iš varžybų sezono eigoje.

### Panevėžio zona

Pagrindinės Panevėžio apskrities komandos žaidė Šiaulių-Panevėžio pirmenybėse.

### Šiaulių-Panevėžio zona

Varžybos prasidėjo kovo 14 d. ir baigėsi rugsėjo 19 d. Praėjusio sezono dalyviai FK Širvėna Biržai pakilo į Antrą lygą. Bendra FK Kruoja-Pakruojo SC komanda iširo, šiame sezone dalyvavo Pakruojo RSC. 

### Tauragės zona

Informacijos apie pirmenybes nėra.

### Telšių zona

Apskrityje III lygos pirmenybės nevyksta, dažniausiai organizuojamos tik 8×8 Mažeikių rajono pirmenybės.

### Utenos zona

Pirmenybės nebuvo surengtos, rajono ekipos dalyvavo SFL varžybose, rengtas 8x8 turnyras.

### Vilniaus zona

Pirmenybės prasidėjo balandžio 12 d., baigėsi spalio 20 d. 

## Šaltiniai

## Nuorodos
* Lietuvosfutbolas.lt
** KAFF III lyga 2024
** LFF III lygos Klaipėdos regiono pirmenybės
** PAFF-ŠAFF III lyga 2024
** 8x8 pirmenybės 2024
2024 m. Sekmadienio futbolo lyga

**2024 m. Sekmadienio futbolo lyga** – penktosios pakopos futbolo pirmenybės, vykusios Lietuvoje 2024 m. balandį–spalį. Tai buvo 20-asis SFL sezonas, kurio varžybos vyko 4 divizionuose, suskirstytuose pagal pajėgumą.

## Komandos

Viso SFL lygoje šiame sezone žaidė 41 komanda – tiek pat kiek ir praėjusiame sezone.

: Į III lygą pakilo Viltis B ir FK Top Kickers.
: Iš III lygos į SFL iškrito/pasitraukė VJFK Trakai, FK Geležinis vilkas, FK Vova.
: Prieš sezono pradžią iš varžybų pasitraukė: FK Gariūnai, Granitas B, FKS Ukmergė B, Vova Juniors, Euforija-Tirola B.
: Po pertraukos sugrįžo SC Baltai Kaišiadorys, FK Mostiškės-Tonitra, SK Skaidiškės.
: Prisijungė naujos komandos: FK Utenos Utena, Los Faveleros.

## Rezultatai

## Šaltiniai

## Nuorodos
* SFL Lyga (Vilniausfutbolas.lt)
Jose Martin Ribeiru

**Chosė Martinas Ribeiru** (*Jose Martin Ribeiru*; g. 2003 m. balandžio 5 d.) – brazilų kilmės futbolininkas iš Ukrainos, saugas.

## Karjera
Futbolininko karjerą pradėjo gimtinėje. Priklausė Kovalivkos „Kolos“ ir žaidė šio klubo jaunimo ekipose. 

### DFK Dainava

2024 m. balandžio mėn. tapo žinoma, kad žaidėjas atstovaus Alytaus „Dainavai“.

2024 m. birželio 22 d. debiutavo A lygos rungtynėse prieš „Panevėžio“ klubą. Panevėžiečiai nugalėjo varžovus rezultatu 2-0.

### Harju JK Laagri
2024 m. vasarą persikėlė į Harju JK Laagri (Estija). Pagrindinė klubo komanda žaidė antrame pagal pajėgumą divizione. Ribeiru per keturiolika rungtynių pelnė vieną įvartį. 2024 m. spalio 24 d. pasižymėjo įvarčiu prieš FC Flora klubo U21 komandą.

### NK Domžale
Nuo 2025 m. vasaros priklausė NK Domžale (Slovėnija).

## Statistika
; A lygos statistika

Spalvų reikšmės: 
:  žaidė A lygoje;
:  žaidė Antroje lygoje;

## Išnašos

## Nuorodos
* alyga.lt svetainė 
* FLASHSCORE
* Transfermarkt
* lietuvosfutbolas.lt
* Globalsportsarchive
Almansilis

**Almansilis** () – miestas pietų Portugalijoje, Algarvės regione į pietus nuo Lolės. Yra šv. Lauryno bažnyčia, kinoteatras, trys restoranai su „Michelin“ žvaigždutėmis. Miesto rytiniame pakraštyje yra Algarvės stadionas.

## Etimologija

Miesto vardas yra arabų kilmės ir reiškia „didelis namas“.

## Istorija

Gyvenvietė įkurta 1836 m. Čia 2004 m. vyko XII Europos futbolo čempionatas (kai kurios rungtynės).

## Šaltiniai
El Cobre stadionas

**El Cobre stadionas** () – Čilės futbolo stadionas Salvadoro mieste (pietinėje dalyje), Diego de Almagro komunoje, Atakamos regione, Čilėje. Talpina 11 240 žiūrovų. „Cobresal“ klubo namų arena. Stadiono talpa yra didesnė už Salvadoro gyventojų skaičių.

## Istorija

Kai Cobresal klubas kreipėsi į Čilės futbolo asociaciją, kad galėtų patekti į profesionalų futbolą, vienas iš reikalavimų buvo turėti aukštus reikalavimus atitinkantį stadioną. 1979 m. liepos 27 d. prasidėjo stadiono statybos darbai, o tų pačių metų pabaigoje lauke buvo tinkuojamas. 1980 m. birželio 1 d. stadionas buvo atidarytas. Pirmosios oficialios rungtynės buvo CD Cobresal ir Independiente de Cauquenes dvikova, kuri baigėsi lygiosiomis 1-1.

Kai CD Cobresal dalyvavo 1986 m. „Copa Libertadores“ turnyre, pagal „Conmebol“ taisykles stadiono talpa buvo padidinta nuo 8 000 iki 20 752 žiūrovų, nors Salvadoro mieste būta vos 8,5 tūkst. gyventojų.

1999 m. įvyko dar vienas svarbus įvykis – dirbtinio apšvietimo įrengimas. 1999 m. gegužės 8 d. CD Cobresal rungtynių metu prieš Club Universidad de Chile panaudotas dirbtinis apšvietimas.

## Šaltiniai

## Nuorodos
* Soccerway.com
El Salvadoras (Čilė)

**El Salvadoras** () – miestas Čilėje, Atakamos regione, Čanjaralio provincijoje, Diego de Almagro komunoje. Įsikūręs daugiau nei 2400 metrų aukštyje Andų papėdėje ir Atakamos dykumos viduryje. Vario rūdos kasybos centras.

Kitados El Salvadore gyveno 34 000 gyventojų, XXI a. pr. liko ~7000 gyventojų.

## Istorija
„Anaconda Copper Mining Company“ buvo susirūpinusi dėl mažėjančių atsargų savo Potreriljos kasykloje, tad 1951 m. išsiuntė žvalgytojus ieškoti naujo Čilės rūdos telkinio. 1954 ir 1955 m. išžvalgyti ir rasti vario rūdos telkiniai. „Anakonda“ turėjo įkurti El Salvadorą kaip savarankišką miestą. Jame pastatyti būstai gyventojams, mokyklos, parduotuvės, vandens ir elektros įrenginiai bei geležinkelis. Už miesto projektavimą atsakingas architektas buvo Raymond Olson, dirbęs „Anaconda“ būstinėje Niujorke. Kasykla atidaryta 1959 m. Tu pačių metų balandžio 23 d. buvo susmulkintas pirmasis rūdos krovinys, liepos 2 d. pirmasis vario luitas atkeliavo į Niujorką. 1959 m. lapkričio 28 d. – Salvadoras buvo oficialiai inauguruotas.

1971 m., Salvador Allende vyriausybei nacionalizavus varį, „Codelco Chile“ perėmė Salvadoro kasyklos eksploatavimą.

2005 m. liepos 29 d. „Codelco“ paskelbė apie planuojamą kasyklos uždarymą nuo 2008 m. Tikėtasi, kad miestelis bus uždarytas 2011 m., tačiau jis vis dar apgyvendintas, o uždarymo data lieka neapibrėžta.

## Sportas
Populiarus futbolas. Miesto futbolo klubas CD Cobresal yra rungtyniavęs aukščiausioje šalies lygoje. Namų rungtynes žaidžia El Cobre stadione, atidarytame 1980 m. birželio 1 d. ir talpinančiame 11 240 žiūrovų. Stadiono talpa yra didesnė už Salvadoro gyventojų skaičių.

## Šaltiniai
Roberto Burle Marx vieta

**Roberto Burlės Markso vieta** () – teritorija Brazilijos mieste Rio de Žaneire, daugiau nei 40 metų plėtota kraštovaizdžio architekto ir menininko Roberto Burlės Markso. Tai buvo savotiška „kraštovaizdžio laboratorija“, kurioje menininkui leista kurti „gyvuosius meno kūrinius“.

Teritorija (40,53 ha) pradėta plėtoti 1949 m., kur modernistinės krypties menininkas Robertas Burlė Marksas. Vietovė apima didelius kraštovaizdžius ir sodus, kurių stilius nulėmė tolesnę modernistinę kraštovaizdžių raidą. Būdingos rangytos formos, vešlūs daigynai, architektūrinės želdynų formos, ryškūs spalvų kontrastai, gausūs atogrąžų želdynai, liaudies kultūros motyvai. Nuo XX a. 7-ajame dešimtmečio šioje teritorijoje auga ~3500 Brazilijos augalų rūšių (ypač, iš Atlanto miškų), įskaitant ir retąsias.

2021 m. Roberto Burlės Markso vieta įtraukta į UNESCO pasaulio paveldo sąrašą.


Geometria e luz OHL4652.jpg|Geometrinis ir šviesos menas
Sítio Roberto Burle Marx 03.jpg|Koplyčia parke
Sítio Roberto Burle Marx 23.jpg|Želdynai
Sítio Roberto Burle Marx 36.jpg|Meninis motyvas


## Šaltiniai
Šonas (Lėvuo)

**Šonas** – upelis šiaurės Lietuvoje, Panevėžio rajone, Karsakiškio seniūnijoje; Lėvens kairysis intakas. Prasideda ties Radviliškio–Daugpilio geležinkelio sankasa Tiltagalių kaimo pietiniame pakraštyje, teka šiaurės vakarų kryptimi Tiltagalių ir Bygailių kaimų dirbamais laukais ir sodybų pakraščiais, žemupyje – mišku, prateka buvusią moksleivių poilsio stovyklą „Trimitas”, įteka į Lėvenį 80,1 km nuo jo žiočių. Upelio vaga aukštupyje ir vidurupyje reguliuota.

## Šaltiniai
Pirmųjų pietryčių Kubos kavamedžių plantacijų archeologinis kraštovaizdis

**Pirmųjų pietryčių Kubos kavamedžių plantacijų archeologinis kraštovaizdis** () – UNESCO pasaulio paveldo objektas (nuo 2000 m.) pietryčių Kuboje, Kubos Santjago ir Gvantanamo provincijose. Apima XIX a. įrengtus pirmuosius kavamedžių ūkius Kuboje, Siera Maestros kalnų pašlaitėse.

Saugoma ne tik 171 kavamedžių auginimo ūkių architektūra, bet ir infrastruktūra, kurią sudaro drėkinimo ir vandentiekio sistemos, kelių ir tiltų tinklas, naudotas kavai išvežti. Būdingi kalnuoti kraštovaizdžiai (didelė jų dalis patenka į Turkino nacionalinį parką), prie kurių topologijos pritaikyti plantacijas jų įkūrėjams prireikė daug išmonės ir technologijų.

Dabartinė plantacijų būklė įvairi – dalis jų apleistos, sugriuvusios, La Isabelikos plantacija paversta muziejumi. Įprastai kavos auginimo ūkį sudaro savininko namas, terasinės džiovinimo aslos, kavos malimo ir skrudinimo patalpos, darbininkų gyvenamosios patalpos. Prancūzų savininkai Kuboje pritaikė šlapiojo kavos trynimo technologiją, kuriai reikėjo vandens tiekimo sistemos (išlikusios cisternos, akvedukai, viadukai). XX a. pr. daugelis pietryčių Kubos kavamedžių plantacijų buvo apleistos, nes jas nukonkuravo kitos Lotynų Amerikos šalys.

## Šaltiniai
San Pedro de la Rokos tvirtovė

**San Pedro de la Rokos tvirtovė** () arba **Moro tvirtovė** (*Castillo del Morro*) – gynybinis kompleksas pietryčių Kuboje, Kubos Santjago mieste, įrengtas ant uolos jūros pakrantėje.

Tvirtovė pastatyta 1638 m. ir buvo skirta apsaugoti įplaukimą į Kubos Santjago uostą. XVII–XVIII a., augant konkurencijai Karibų jūros regione, įtvirtinimai vis plėsti, kol peraugo į masyvią tvirtovę. Tai didžiausias ir pavyzdingiausias Renesanso Europos kolonijinių valstybių įtvirtinimų pavyzdys Amerikoje. Tvirtovė pastatyta terasomis ant stačių pakrančių uolų ir sujungta laiptų tinklu – įrengta įtvirtinta ginklų platforma, parakinė, garnizono barakai. Aukščiau įrengtos El Alchibės, De Adentro ir Neapolio ginklų platformos, tolėliau – La Estreljos, Santa Katalinos ir Agvadoreso baterijos. Galutinę formą San Pedro de la Rokos tvirtovė įgijo XVIII a. vid., kai pristatyti šiaurinis ir pietinis bastionai. Be to, gynybinei sistemai priklauso dar keletas bastionų, platformų, švyturys. XX a. pr. apleista tvirtovė buvo pradėjusi griūti, bet 1960 m. suremontuota.

1997 m. tvirtovė įtraukta į UNESCO pasaulio paveldo sąrašą.


El Morro 2.jpg|Moro tvirtovė ant uolos
Moro7.JPG|Bokštai ir sienos
Cañón harto de esperar al enemigo - panoramio.jpg|Patranka
Castillo del Morro San Pedro de la Roca - panoramio (1).jpg|Tvirtovės viršutinė dalis


## Šaltiniai
Pietupis

**Pietupis** – upelis šiaurės Lietuvoje, Panevėžio rajone, Karsakiškio seniūnijoje; Lėvens kairysis intakas. Prasideda pamiškėje prie Virsnio kaimo, teka šiaurės vakarų kryptimi mišku, pamiškėmis, kolektyvinių sodų pakraščiais ir dirbamais laukais, įteka į Lėvenį 68,2 km nuo jo žiočių, ties Pagiegalos kaimu. Visa vaga, išskyrus patį žemupį prie žiočių, reguliuota. Įteka bevardis intakas iš Pagiegalos šiaurinio karjero. Žemupyje upelį kerta Panevėžio–Daugpilio kelias. Ties žiotimis, dešiniajame krante, yra valstybės saugomas kultūros paminklas – Pagiegalos kapinynas.

Gyvenvietės prie Pietupio: Virsnis, Startai, Kakūnai, Pagiegala.

Upėvardis siejamas su žodžiu *pietūs* – „pasaulio šalis, kur vidurdienį būna saulė”. Galima ir asmenvardinė kilmė.

## Šaltiniai
Kalumba

**Kalumba** (dar ***Sendwe Mwlaba***) – aukščiausioji balubų (Kongo DR) dievybė.

## Mitas
Pasak balubų sukūrimo mito, Kalumba sukūrė pirmąjį vyrą ir moterį, kad šie ištirtų Žemę. Sugrįžę Kalumbai jie pranešė, jog Žemėje tvyro tamsa, tėra tik Mėnulis. Taip Kalumba sukūrė Saulę. Nuo tos dienos pirmoji žmonių pora gyveno Žemėje.

Anot kito mito, žmonės apsigyveno Žemėje, kai Kalumba juos ištrėmė iš dangaus, šiems ėmus kovoti tarpusavyje. Žemėje žmonės kentėjo ir troško sugrįžti į dangų, tad pasistatė jį galintį pasiekti bokštą. Keletui žmonių pavyko, apie savo sėkmę Žemėje likusiems jie bandė pranešti, grodami muzikos instrumentais. Kalumba tai išgirdęs ir sugriovęs bokštą.

Mite apie mirties atsiradimą pasakoma, kad Kalumba, bandydamas užkirsti kelią Mirties įsikūnijimui sutikti žmones, į Žemę vedančius takus pavedė sergėti šuniui ir ožkai. Jie turėjo praleisti tik Gyvenimo įsikūnijimą, kad žmonės gyventų amžinai, tačiau ir vienam, ir kitam nepavyko. Šuo per pirmąją sargybą užmigo, tad Mirtis galėjo praeiti, o ožka, sargybą ėjusi kitą dieną, neleido praeiti Gyvenimui.

## Išnašos
Matas Latvys

**Matas Latvys** (g. 2006 m. gruodžio 14 d.) – Lietuvos futbolininkas, gynėjas. Kitados atstovavo U-15, U-16, U-17, U-18, U-19 jaunimo rinktinėms. Priklauso „Riterių“ klubui.

## Karjera
Nuo 2018 m. atstovavo Vilniaus „Milan“ futbolo akademijai. Rungtyniavo jaunių lygose. Vėlesniais metais šis darinys vadintas Talentų akademija.

### FK Riteriai
Nuo 2021 m. sezono priklausė Riterių klubui. 2021 m. balandžio 10 d. debiutavo Pirmos lygos rungtynėse prieš Panevėžys B. Varžovai nugalėjo rezultatu 3-1. Susitikimą pradėjo ant atsarginių suolelio, o į aikštę išbėgo po keitimo antrojo kėlinio pradžioje.
 
2021 m. liepos 30 d. pelnė įvartį Pirmos lygos rungtynėse prieš Kretingos „Miniją“. Šias rungtynes pradėjo startinėje sudėtyje, o pačioje rungtynių pabaigoje pelnė įvartį ir padėjo vilniečiams šiame susitikime išplėšti pergalę rezultatu 2-1. 

## Statistika
; A lygos statistika

Spalvų reikšmės: 
: rungtynės A lygoje;
: Pirmoje lygoje;
: Antroje lygoje;

## Pasiekimai
; Su FK Riteriai 
*  **Pirmos lygos nugalėtojas (1):** 2024 m.

## Rinktinės
; Lietuvos U-17 rinktinė
* 2022 m. spalio mėn. pakviestas atstovauti Lietuvos U-17 rinktinei. Žaidė prieš Angliją, Izraelį ir Gruziją.
: 2022 m. spalio 25 d. rezultatu 3-1 nugalėjo anglai. Matas Latvys rungtynes pradėjo ant atsarginių suolelio, o žaidė antrame kėlinyje.
: 2022 m. spalio 28 d. su Izraelio U-17 sužaista lygiosiomis 1-1. Matas Latvys žaidė visas rungtynes.
: 2022 m. spalio 31 d. Gruzijos U-17 rinktinė sutriuškino lietuvius rezultatu 3-0. Matas Latvys žaidė visas rungtynes.
* 2023 m. balandžio mėn. lietuviai sužaidė dvejas draugiškas rungtynes prieš Maltos bendraamžius.
: 2023 m. balandžio 5 d. rungtynės baigėsi nulinėmis lygiosiomis (0-0). Matas Latvys žaidė visas rungtynes.
: 2023 m. balandžio 7 d. susitikimas baigėsi lygiosiomis (1-1). Matas Latvys žaidė visas rungtynes.

; Lietuvos U-19 rinktinė
* 2023 m. birželio mėn. pakviestas į Lietuvos U-19 jaunimo rinktinę. Žaidė prieš latvius ir estus.
* 2023 m. rugsėjo mėn. lietuviai sužaidė dvejas draugiškas rungtynes prieš Gruziją.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Rydultovų Naprzod stadionas

**Rydultovų „Naprzod“ stadionas** (; anksčiau ***Rydultovų GKS stadionas***, ) – stadionas Rydultovų mieste (pietų Lenkija), į šiaurę nuo miesto centro. Vietos klubo Naprzod Rydultowy namų arena. Yra 5500 vietų žiūrovams, tarp jų 3500 sėdimos. Yra dengtos tribūnos, tačiau dirbtinio apšvietimo nėra.

## Istorija

Stadionas atidarytas XX a. 1992 m. čia draugiškas rungtynes sužaidė Lietuvos ir Lenkijos futbolo rinktinės (2-0), kuriose lenkai žaidė antraeile sudėtimi. 10-ajame dešimtmetyje tai buvo vienas pirmųjų Lenkijos stadionų, kuriame yra visos sėdimosios vietos.

## Šaltiniai
Saint Petersburg Kickers FC

**Sent Pitersbergo „Kickers“** – JAV mėgėjų futbolo klubas iš Floridos valstijos, atstovaujantis Sent Pitersbergo miestą.

## Istorija

Įkurtas 1957 m. Iki 1990 m. komanda 11 kartų laimėjo *Florida Suncoast Soccer League* čempionatą. Vėliau 3 kartus laimėjo *National Amateur Cup*, 1990 m. žaidė CONCACAF čempionų taurėje. 1991 m. Floridoje viešėjęs FK Žalgiris šią komandą įveikė 4-0.

## Garsesni žaidėjai
; Futbolininkai, atstovavę JAV nacionalinei rinktinei
* 

## Išnašos
Kudo apskritis

**Kudo apskritis** () – apskritis Hijamos subprefektūroje, Hokaido saloje, Japonijoje. Didžiausia gyvenvietė – Setana. Apskrityje gyvena 6 906 žmonės, o jos plotas – 638,68 km² (pagal 2024 m. duomenis).

## Istorija
1879 m. įsteigta Kudo apskritis.

2005 m. Taisėjaus ir Kitahijamos miesteliai prijungti prie Setanos.

## Geografija

### Miesteliai ir kaimai
* Setana
## Išnašos
Pabradės miesto stadionas

**Pabradės miesto stadionas** – stadionas su futbolo aikšte Pabradės miesto centrinėje dalyje, dešiniajame Žeimenos krante. Sėdimų vietų yra nedaug (ant suolelių), tribūnos nėra, rezultatų lenta – medinė. Stadione vyksta ir kultūriniai renginiai.

## Istorija

2006 m. vasarą stadione vyko Pabradės miesto šventė. 2013 m. minima, kad stadionas turėjo gana gerą veją. 2018 m. birželio 10 d. čia vyko turnyras Pabradės seniūno taurei laimėti, čia žaidė ir Pabradės poligone viešėję užsienio kariai.

## Šaltiniai

## Nuorodos
* Pabradės stadionas (Lfe.lt)
Laurusija

**Laurusija** arba **Euramerika**, **Olredija** – senovinis kontinentas, susidaręs apytikriai prieš 425–420 mln. m. silūro periodu, baigiantis kaledoninei kalnodarai. Laurusija susiformavo, susidūrus Baltikos, Avalonijos ir Laurentijos kontinentams, sukdamiesi prieš laikrodžio rodyklę, jie slinko pietų link. Kontinentas buvo netoliese pusiaujo.

Baigiantis karbono periodui, Laurusija susidūrė su Gondvana (tuo metu vyko hercininė kalnodara), o perme – su Siberija; vėlyvajame paleozojuje įėjo į Pangėjos superžemyną.

## Išnašos
Vilniaus legionų I pėstininkų pulko stadionas

**Vilniaus legionų I pėstininkų pulko stadionas** (; arba ***Juzefo Pilsudskio stadionas***, ) – buvęs stadionas Vilniaus miesto šiaurinėje dalyje, Žirmūnuose, šalia Verkių ir Ulonų gatvių. Stadione buvo 1500 vietų žiūrovams.

## Istorija

Atidarytas 1933 m. rugsėjo 6 d. kaip Lenkijos armijos I pėstininkų pulko stadionas. Anksčiau šis pulkas žaidė Tauro kalno stadione. Stadionas buvo prie kareivinių ir pavadintas Juzefo Pilsudskio vardu, nors stadiono atidarymo iškilmėse pats generolas nedalyvavo, tik jo dukterys. Atidarymo rungtynėse 1PP Legionow Wilno komanda nusileido austrų Libertas Wien ekipai 3-6.

Uždarytas XXI a. pradžioje, teritorija užstatyta namais, nutiesta gatvė. Stadiono žymių nelikę.

## Šaltiniai
Krasnohorivka

**Krasnohorivka** () arba **Krasnogorovka** () – miestas Ukrainos rytuose, Donecko srityje, 20 km į vakarus nuo Donecko, Pokrovsko rajone, prie Lozovos upės. Geležinkelio stotis prie Donecko–Pokrovsko linijos. Yra ugniai atsparių medžiagų gamykla.

2001 m. 74,02 % gyventojų gimtoji kalba buvo rusų, 25,55 % – ukrainiečių.

## Istorija
Gyvenvietė įkurta XIX a. pabaigoje. Pradėjo augti apie 1895 m. pastatytą ugniai atsparių medžiagų gamyklą. Miestas nuo 1938 m.

2014 m. miestas atsidūrė Donbaso karo sūkuryje, trumpam užimtas Donecko Liaudies Respublikos sukilėlių. 2017 m. apšaudytos miesto mokyklos ir ligoninė. 2024 m. balandį į pietrytinę miesto dalį įžengė Rusijos kariuomenė.

## Šaltiniai
Krasnogorskas (Sachalinas)

**Krasnogorskas** () – kaimo gyvenvietė Rusijoje, Sachalino srityje, Sachalino salos pietvakarinėje pakrantėje, Tomario rajone, 72 km į šiaurę nuo Tomario. Praeina Cholmsko–Šachtiorsko plentas. Uostas prie Totorių sąsiaurio. Laivų remontas, medienos apdirbimo pramonė.

## Istorija
XIX a. šioje vietoje buvo ainų kaimas, minimas kaip Raitiska, Raiciska, Raitisis ir panašiai. XIX a. vid. vietovę bendrai valdė rusai ir japonai, Raitiskoje įsikūrė japonų vietininkas, pastatyta šintoistų dievo Hatimano šventykla, plėtota žvejyba. 1905 m. kraštą užvaldė japonai, sudaryta Michamamuros () gyvenvietė, vėliau įjungta į Tinajaus miestą. Veikė anglimis kūrenama elektrinė, apylinkėse kastos akmens anglys.

1945 m. gyvenvietę užėmė TSRS. Iki 1947 m. ji minima kaip Činajus (), vėliau pervadinta į Krasnogorską. 1947–2002 m. turėjo miesto statusą.

## Šaltiniai
Krasnodaro tvenkinys

**Krasnodaro tvenkinys** () – vandens telkinys pietų Rusijoje, Krasnodaro krašte ir Adygėjoje, įrengtas ant Kubanės upės. Sudarytas 1973–1975 m. užtvenkus Kubanės upę ties pietrytiniais Krasnodaro pakraščiais, šalia Tliustenchablio gyvenvietės.

Tvenkinio ilgis 40 km, plotis iki 15 km. Vandens lygio metinė svyravimų amplitudė iki 8 m.

Krasnodaro tvenkinys sudarytas siekiant pažaboti Kubanės potvynius ir sukaupti vandenį drėkinimui. Tvenkinys laivuojamas, gaudomos žuvys.

Pagrindinės gyvenvietės prie tvenkinio: Krasnodaras, Adygeiskas, Starokorsunskaja.

## Šaltiniai
Sorokynė

**Krasnodonas** () arba **Sorokynė, Sorokinas** (, ) – miestas Ukrainos rytuose, Luhansko srityje, 45 km į pietryčius nuo Luhansko, prie Didžiosios Kamjankos upės. Nuo 2014 m. faktiškai Lugansko Liaudies Respublikos sudėtyje. Plentai į Šachtų Kamenską, Luhanską, Lutuhynę, Sverdlovską. Geležinkelio stotis. Mašinų, maisto (mėsos), statybinių medžiagų (gelžbetonio gaminių) pramonė. Doneco anglių baseino gavybos centras. Yra II pasaulinio karo memorialas.

2001 m. rusų kalba kaip gimtoji buvo 91,1 % miesto gyventojų, ukrainiečių – 8,3 %.

## Istorija
1912 m. pradėjo kurtis Sorokino angliakasių gyvenvietė. 1938 m. pavadinta Krasnodonu („raudonasis Donas“) ir gavo miesto teises. Antrojo pasaulinio karo metais miestas pagarsėjo dėl antifašistinės vaikų grupuotės „Jaunoji gvardija“ (''Молодая гвардия').

2014 m., per Donbaso karą, Krasnodoną užėmė Lugansko Liaudies Respublikos separatistai. 2016 m. Ukrainos Aukščiausiosios Rados nutarimu grąžintas senasis Sorokynės pavadinimas, tačiau faktiškai neįsigaliojo.

## Šaltiniai
Teofiliaus Matulionio koplyčia

**Teofiliaus Matulionio koplyčia** – šoninė koplyčia, įrengta Kaišiadorių Kristaus Atsimainymo katedroje, jos vakarinėje dalyje. Čia palaidotas vyskupas, kankinys, palaimintasis Teofilius Matulionis (1873–1962). Magistralėje , Kaišiadoryse pastatytos lankytino objekto rodyklės į koplyčią.

## Istorija

1924 m. buvo atnaujintas ir papildytas bažnyčios projektas. Tačiau tai nebuvo paskutiniai pakeitimai, nes dar nebuvo numatytos šoninės koplyčios, kurios pristatytos bažnyčią pertvarkius į katedrą. 1932 m. baigti katedros vidaus įrengimo darbai (centrinis altorius, sakykla, vyskupo sostas).

Kristaus Atsimainymo katedroje T. Matulionis tarnavo 3 metus, 1942-1946 m. iki arešto buvo Kaišiadorių vyskupas. Anksčiau ši koplyčia vadinosi Šv. Juozapo, o T. Matulionio garbei pervadinta 2017 m. popiežiui Pranciškui paskelbus jį palaimintuoju.

2017 m. liepos 2 d. Kaišiadorių katedroje buvo švenčiamos T. Matulionio beatifikacijos padėkos mišios. Kaišiadorių vyskupas Jonas Ivanauskas dedikavo ir pašventinto tikinčiųjų pamaldumui Palaimintojo vyskupo ir kankinio Teofiliaus koplyčią. 2017 m. rugsėjo 14 d. Šventojo Kryžiaus Išaukštinimo šventėje buvo konsekruotas pagrindinis koplyčios altorius.

Žemiškieji vyskupo palaikai, kurie po mirties buvo palaidoti Kaišiadorių katedros kriptoje, buvo perkelti į koplyčios pagrindinį altorių. Sarkofagas su T. Matulionio palaikais pastatytas altoriaus mensoje. Karstą puošia T. Matulionio šūkis „*Per crucem ad astra*“ (Per kryžių į žvaigždes). Virš mensos kabo kanoninis kankinio paveikslas, kuriame T. Matulionis pavaizduotas su tradicine vyskupo sutana ir lagerių kalinio šimtasiūle ant jos. Personažas vienoje rankoje laiko ganytojo lazdą, kitoje – duonos rožančių.

## Galerija


Matulionio koplyčia, Kaišiadorys. Remontas.jpg|Koplyčios išorės remontas
Matulionio koplyčia, Kaišiadorys 3.jpg|Vaizdas į vargonų chorą
Matulionio koplyčia, Kaišiadorys 2.jpg|Koplyčios altoriai
Matulionio koplyčia, Kaišiadorys 4.jpg|Niša su paveikslu


## Šaltiniai

## Nuorodos

* Kaišiadorių Kristaus Atsimainymo parapija *kaisiadoriuparapija.lt*
* Kaišiadorių rajono sakralas  
* 
* Pal. Teofiliaus Matulionio koplyčia *facebook.com*
Kaišiadorių partizanų koplyčia

**Kaišiadorių partizanų koplyčia** – Kaišiadorių miesto civilinėse kapinėse Lietuvos partizanų atminimui pastatyta koplyčia. Ji stovi kapinių centre, pagrindiniame take. Kapinės užima miestui priklausantį 3,8 ha sklypą.

Koplyčia skirta Kaišiadorių rajone gimusių ir 1944-1953 m. žuvusių Didžiosios Kovos apygardos partizanų atminimo pagerbimui. Netoli kapinių, gretimame Kaišiadorėlių kaime, žvyrduobėse buvo užkasti 1947 m. kovo 3 d. sodyboje kaime tarp Kalvių ir Vilūnų žuvę devyni partizanai. Surastų žuvusių partizanų palaikai 1990 m. spalio 6 d. buvo palaidoti naujosiose kapinėse. Vėliau pradėta įgyvendinti idėja šioje vietoje pastatyti paminklą visiems Kaišiadorių rajono partizanams, tarp jų ir 1945 m. lapkričio mėn. Rumšiškių vls. Livintų kaime žuvusiam A rinktinės 1-ojo bataliono vadui Pranui Petkevičiui-Kariūnui, 1991 m. rugpjūčio 17 d. iš Žiežmarių žydų senųjų kapinių perkeltų 1947 m. vasario 4 d. Žiežmarių vls. Krasnasėlio kaime žuvusiems keturiems 3-iojo bataliono partizanams. Koplyčios sienose įmontuotose juodo granito plokštėse įrašytos 358 partizanų pavardės. 

Koplyčios statybos vyko 1993-1998 m. Ji buvo statoma Lietuvos persitvarkymo sąjūdžio Kaišiadorių grupės ir Lietuvos politinių kalinių ir tremtinių sąjungos (LPKTS) Kaišiadorių skyriaus narių rūpesčiu. Naująją koplyčią 1998 m. rugpjūčio 23 d. pašventino buvęs politinis kalinys, Kaišiadorių vyskupijos kancleris, prelatas Jonas Jonys.  

Koplyčios projekto autoriai: architektas Stasys Petrauskas, keramikė Audronė Skarbaliūtė, vitražistas Kazimieras Morkūnas. 

## Taip pat skaitykite

* Kartenos koplyčia bolševizmo aukoms
* Kryžkalnio koplyčia
* Merkinės partizanų koplyčia
* Utenos Švč. Mergelės Marijos Kankinių Karalienės koplyčia

## Šaltiniai

## Nuorodos

* Kaišiadorių rajono sakralas
Izoglosa

**izoglosa** ( 'vienodas' +  'liežuvis, kalba') – arealinės kalbotyros žemėlapio linija, rodanti kalbos reiškinio paplitimo ribas. Kalbos reiškinių izoglosos aiškiausiai fiksuojamos arealinės kalbotyros veikaluose, kalbų atlasuose.

Skirstoma į izofonas, izoleksas, izomorfas ir izosintagmas. Izofona rodo fonetikos reiškinio paplitimo ribas, izoleksa – leksikos, izomorfa – morfologijos, izosintagma – sintaksės. Skirstant tarmes, svarbiausios yra izofonos: sakykime, nevienodas dvibalsių *ie, uo* tarimas laikomas esmine pagrindinių lietuvių kalbos tarmių – aukštaičių ir žemaičių – skiriamąja riba. Kalbos reiškinių izoglosos gali sutapti arba, dažniau, eina viena netoli kitos, kitaip sakant, susidaro izoglosų pluoštas, juosta. Juo daugiau izoglosų eina tarp dviejų gyvenamųjų teritorijų, juo labiau skiriasi jose gyvenančių žmonių kalba. Kalbos reiškinių izoglosos (ar jų pluoštai) leidžia nustatyti tarmių ribas. Izoglosų ar jų pluošto atsiradimą, susidarymą lemia ne tik kalbiniai akstinai, bet ir politiniai, administraciniai, religiniai ar kitokie ilgalaikiai visuomenės susiskirstymai, žmonių bendravimą atribojančios gamtinės kliūtys ir kitos priežastys.

Bendras izoglosas, rodančias kalbos reiškinių bendrą kilmę, gali turėti ir dviejų ar kelių giminingų, savo istorijoje artimai kontaktuojančių tautų kalbos. Baltų ir slavų kalbų arealą raižo skirtingos izoglosos:  > *s*,  > *z* vienodai pakitę prūsų, latvių ir slavų kalbose, bet lietuvių kalboje čia turima atitinkamai *š, ž*;  prūsų, latvių ir slavų kalbose virtęs *š*, bet lietuvių kalboje – *s*'; junginys *sr* lietuvių kalboje išlaikytas, o prūsų, latvių ir slavų kalbose virtęs *str*; prūsų ir lietuvių kalbose junginiai *pj-, bj-* išlaikyti, o latvių ir slavų kalbose virtę *pl'-, bl'-*; mišrieji dvigarsiai *an, en, in, un* latvių ir slavų kalbose pakeisti visada, lietuvių kalboje tam tikrais atvejais išlaikyti, o prūsų kalboje visuomet likę sveiki; lietuvių ir latvių kalbose  ir **ō* skirtumas išlaikytas, o prūsų ir slavų kalbose jie sutapę ir t. t.

Visas indoeuropiečių kalbas skelia *[[Satemizacija|satem–kentum]]* izoglosa, yra daug kitų izoglosų.

## Išnašos
Žambas (Lėvuo)

**Žambas** – upė šiaurės Lietuvoje, Panevėžio ir Kupiškio rajonuose; Lėvens dešinysis intakas. Prasideda Ničiūnų kaimo laukuose, aukštupyje teka pietvakarių kryptimi dirbamais laukais ir pievomis, greta Muselės (Pyvesos intakas), vidurupyje – vakarų kryptimi aplink Pukiškio ežerą per laukus ir miškus (Žaliosios girios pietrytiniais pakraščiais), žemupyje – pietvakarių kryptimi daugiausia mišku ir pamiške. Įteka į Lėvenį 68,8 km nuo jo žiočių ties Sukniškiu. Visa vaga, išskyrus žemupį prie žiočių, reguliuota. Iki vagos reguliavimo tekėjo per Pukiškio ežerą.

Įteka Upio Galas (kairysis intakas). Didesnės gyvenvietės prie Žambo: Ničiūnai, Tautvilai, Lopiniai, Rodūnėlė, Mėlyniai, Užubaliai II, Skūpai, Velniakiai, Žambas, Sukniškis, Pažambė.

Upėvardžio kilmė sietina su žodžiu *žambas* – „kampas, kertė”, *į-žambus* – „įstrižas, įkypas”.

## Šaltiniai
DragonFire

**DragonFire** – didelės galios lazerinis ginklas, kuriamas Jungtinėje Karalystėje.

## Istorija
2017 m. pirmą kartą paviešinti planai DragonFire sistemos kūrimui. 2018 m. pradėti pirmieji sistemos prototipų bandymai.

2024 m. sausį Škotijoje įvykdytas pirmasis sėkmingas lazerio bandymas prieš oro taikinį. Iš pradžių buvo tikimasi, kad lazerio gamyba pradės veikti 2032 m., tačiau įvestos naujos reformos, skirtos paspartinti vyriausybinius ginklų pirkimus, paspartino numanoma DragonFire gamybos startą iki 2027 m.

2024 m. balandį paskelbta apie planus perduoti DragonFire sistemą Ukrainos karinėms pajėgoms panaudoti Rusijos–Ukrainos karo gynyboje.

## Tikslas
Sistemos tikslas yra sukurti pigią alternatyvą raketoms numušant taikinius, tokius kaip dronai.

## Pajėgumai
Ginklo taikinių tikslumas yra toks, jog būtų galima pataikyti į 1 svaro monetą iš kilometro atstumo. Sistemos privalumas yra kaina ir teoriškai neribota amunicija priklausomai nuo patikimo energijos šaltinio. 

## Trūkumai

Sistemos didelis trūkumas yra tas, kad lazeriu galima šaudyti tik į taikinius, esančius matomoje vietoje, skirtingai nei dauguma raketų. 

## Šaltiniai
Pilsudskio stadionas

**Pilsudskio stadionas** – taip yra vadinti keli stadionai:
* Lenkijoje:
** Bydgoščiaus miesto stadionas,
** Krakovijos stadionas Krokuvoje,
** Radomo miesto stadionas,
** Lenkijos kariuomenės stadionas Varšuvoje;
* Lietuvoje:
** Vilniaus legionų I pėstininkų pulko  stadionas.
Kakūnų ąžuolas

**Kakūnų ąžuolas** – valstybės saugomas botaninis gamtos paveldo objektas Panevėžio rajone, Karsakiškio seniūnijoje, Kakūnų kaime. Auga natūralioje aplinkoje Lėvens pakrantėje, į šiaurę nuo Panevėžio–Daugpilio kelio, už Hortenzijų parko. Pagrindinė ąžuolo vertė – retai pasitaikantys, ryškiai išreikšti trys kamienai. Storiausias jų – 4,25 m apimties, ploniausias – 2,5 m. Ąžuolo aukštis 24 m, lajos skersmuo 27 m, kamieno skersmuo 80–120 cm. Amžius nenustatytas.

Aptiktas apleistą sodybą Kakūnų kaime nusipirkusiems verslininkams tvarkant aplinką, 2020 m. rugsėjį apžiūrėtas ir išmatuotas Valstybinės saugomų teritorijų tarnybos specialistų, paskelbtas saugomu 2022 m. birželio 14 d.

Pasiekiamas per Hortenzijų parką, grįstu taku, pro vartelius metalinėje tvoroje.

## Šaltiniai
Kenorlandas

**Kenorlandas** – vienas ankstyviausių Žemės superkontinentų. Manoma, kad šis paleokontinentas susiformavo neoarchėjaus eroje, maždaug prieš 2,7 mlrd. m., vykstant neoarchėjaus kratonų akrecijai ir formuojantis naujai kontinentinei plutai. Į jį įėjo bent jau būsimieji Laurentijos (sudaro dab. Šiaurės Amerikos ir Grenlandijos pagrindą), Baltikos kontinentai, taip pat Australija, Kalahario kratonas.

Pavadintas pagal kenorinę kalnodarą, o ši savo ruožtu pavadinta pagal Kenoros vietovę (Ontarijas, Kanada).

## Išnašos

## Šaltiniai
* 
*
Ty Dolla Sign

**Taironas Viljamas Grifinas Jaunesnysis** (*Tyrone William Griffin Jr.*, g. 1982 m. balandžio 13 d.), geriau žinomas savo sceniniu slapyvardžiu ***Ty Dolla Sign*** (dažniausiai rašoma ***Ty Dolla $ign*** arba ***Ty$***) – amerikiečių atlikėjas, dainų autorius ir įrašų prodiuseris. Karjerą pradėjo grodamas įvairiais instrumentais kitų atlikėjų įrašuose, o didesnio populiarumo susilaukė 2010 m., su singlu „Toot It and Boot It“, įrašytu kartu su reperiu YG.

Debiutinį albumą „Free TC“ atlikėjas išleido 2015 m. lapkritį. 2024 m. duomenimis, Ty Dolla Sign yra išleidęs tris solinius albumus, iš kurių naujausiasis, „Featuring Ty Dolla Sign“, išleistas 2020 m. spalį.

## Diskografija
**Studijiniai albumai**
* *Free TC* (2015)
* *Beach House 3* (2017)
* *Featuring Ty Dolla Sign* (2020)

**Bendri albumai**
* *MihTy*  (2018)
* *Cheers to the Best Memories*  (2021)
* *[[Vultures 1]]*  (2024)
* *Vultures 2*  (2024)

## Išnašos

## Nuorodos
* 
*
Vultures 1

**Vultures 1** – debiutinis amerikiečių hiphopo grupės „¥$“ (kurią sudaro reperis Kanye West ir atlikėjas Ty Dolla Sign) studijinis albumas, išleistas 2024 m. vasario 10 d. Jam pristatyti išleisti trys singlai: „Vultures“, „Talking“ ir „Carnival“, o dainas kartu atlieka tokie atlikėjai, kaip Playboi Carti, Travis Scott ir Lil Durk.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 148 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas vienuoliktuoju Kanye West ir pirmuoju Ty Dolla Sign įrašu, pasiekusiu šią viršūnę. „Vultures 1“ taip pat pasiekė pirmąją vietą Lietuvos albumų reitinge.

## Dainų sąrašas

## Išnašos
Inercinė navigacijos sistema

**Inercinė navigacijos sistema** (**INS**; ) – navigacijos įrenginys, kuris naudoja judesio jutiklius (akcelerometrus), sukimosi jutiklius (giroskopus) ir kompiuterį, kuris skaičiuoja padėtį, orientaciją ir momentinį greitį. Dažnai inerciniai jutikliai yra papildomi barometriniu aukščiamačiu, o kartais ir magnetiniais jutikliais (magnetometrais) ar greičio matavimo prietaisais. INS naudojamos mobiliuosiuose robotuose, transporto priemonėse ir kitur, įskaitant: laivuose, orlaiviuose, povandeniniuose laivuose, valdomose raketose ir erdvėlaiviuose.

## Istorija

Inercinės navigacijos sistemos ištakas galima rasti dar XIX amžiuje: 1852 m. Léon Foucault apibūdino giroskopą, o 1908 m. Max Schuler sukūrė girokompasą. XX amžiaus trečiajame ir ketvirtajame dešimtmetyje Sperry Corporation kurti navigacijos prietaisai rodė padėtį, bet ne greitį ar pagreitį. Pirmoji pilna inercinės navigacijos sistema buvo sukurta vokiečių 1942 m. ir panaudota V-2 raketoje.

## Šaltiniai
Daugėlių stadionas

**Daugėlių stadionas** – futbolo stadionas Kuršėnų miesto pietuose, Daugėlių mikrorajone, Daugėlių g. 86. Talpina 1200 žmonių. Jame namų rungtynes žaidžia Kuršėnų „Venta“.

## Istorija

Stadionas įrengtas 1922 m. 1990 m. rudenį Daugėlių SMGS sporto bazėje vyko tarptautinis futbolo turnyras, kuriame dalyvavo Daugėlių „Venta“, Kuršėnų „Klevas“ ir dvi Suvalkų „Wigry“ klubo komandos (suaugusiųjų ir jaunimo). Vieno minuso sistema surengtame turnyre nugalėjo „Wigry“ pagrindinė komanda. „Ventos“ klubas buvo pakviestas į analogišką turnyrą Suvalkuose.

2021 m. baigta stadiono rekonstrukcija. Įrengtos 1150 žiūrovų vietų tribūnos, renovuoti lengvosios atletikos sektoriaus, bėgimo takai, stadionas puikiai apšviestas, atnaujintos rūbinės, įrengta konferencijų salė. 2021 m. rugsėjo pabaigoje įvyko stadiono atidarymo iškilmės ir pirmosios futbolo rungtynės (tarp „Venta“ ir ŠSPC Radviliškis).

## Šaltiniai

## Nuorodos
* [Daugėlių stadionas (Kuršėnai)](http://lfe.lt/Daugėlių-stadionas-(Kuršėnai)/stadionas-6) (Lfe.lt)
2024 m. Primera División (Čilė)

**[[2024 m.]] [[Primera División (Čilė)|Primera División]] arba Pirmasis divizionas** () – 2024 m. įvykęs Čilės aukščiausios futbolo lygos sezonas. Prasidėjo 2024 m. vasario 16 d. ir baigėsi 2024 m. lapkričio 10 d.  

Dėl rėmimo sutarčių žinomas kaip **Campeonato Itaú 2024**. 94-asis Čilės aukščiausios futbolo lygos „Primera División“ sezonas. 

## Pokyčiai

## Galutinė lentelė

* CD Ñublense kaip 2024 m. Čilės futbolo taurės finalininkas pateko į 2024 m. Copa Libertadores atrankas nuo antrojo etapo.
::  Universidad de Chile minimaliu rezultatu 1-0 nugalėjo Ñublense ir iškovojo trofėjų.

## Išnašos

## Nuorodos
* Oficiali svetainė 
* SOCCERWAY
* RSSSF duomenų bazė